stanford-oval/wikipedia huggingface dataset:
Mittaintegraali
Konvergenssilauseet > Dominoidun konvergenssin lause

Jos on olemassa integroituva kuvaus  g:E\rightarrow \mathbb {R} \cup \{-\infty ,\infty \} siten, että  |f_{j}|\leq g kaikilla  j\in \mathbb {N}  melkein kaikkialla joukolla  E, niin jonon raja-arvo on integroituva ja raja-arvon ja integraalin järjestys voidaan vaihtaa.
Kutsutaan myös Lebesguen dominoidun konvergenssin lauseeksi.
Konvergenssilauseet > Rajoitetun konvergenssin lause

Jos  \mu (E)<\infty  ja  |f_{i}|<\infty  kaikilla  i\in \mathbb {N} , niin jonon raja-arvo on integroituva ja raja-arvon ja integraalin järjestys voidaan vaihtaa.
Integraalimitta

Jokaiseen mitta-avaruuden  (X,{\mathcal {A}},\mu ) mitalliseen kuvaukseen  f:X\rightarrow [0,\infty ] voidaan liittää mittaintegraali  \int _{A}f\,d\mu  yli jokaisen joukon  A\in {\mathcal {A}}. Voidaan osoittaa, että tämä kuvaus
on itse asiassa mitta X:ssä. Tämä ns. integraalimitta on joskus hyödyllinen sovelluksissa, sillä siihen voidaan soveltaa kaikkia mitan ominaisuuksia.
Daniellin integraali

Mittaintegraalille on olemassa myös vaihtoehtoinen määrittelytapa ns. Daniellin integraali, jossa integraali ensin määritellään niin yksinkertaisille funktioille ettei mittateoriaa tarvitse lainkaan ja sitten rajankäynnillä laajennetaan integraalin määritelmä yleisille funktioille. Mitta-avaruuteen määritelty Daniellin integraali johtaa samoihin tuloksiin kuin edellä määritelty mittaintegraali. Kuitenkin tietyissä yleistyksissä Daniellin integraalilla näyttää olevan etuja (kts. esimerkiksi Integral, measure and derivative: a unified approach. G.E.Shilov/B.L.Gurevich – Prentice-Hall 1966).
Kirjallisuutta

Jalava, Väinö: Moderni analyysi I.  (15)  Tampere:  TTKK, 1976.  ISBN 951-720-223-7.
Serbiankuusi

| Serbiankuusi |
| --- | --- |
 Ryhmä serbiankuusia Mustilan arboretumissa.
Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Havupuut Pinophytina
Luokka::  Havupuut Pinopsida
Lahko::  Pinales
Heimo::  Mäntykasvit Pinaceae
Suku::  Kuuset Picea
Laji::  omorika
Kaksiosainen nimi
 Picea omorika  (Pančić) Purkyne 
 Serbiankuusen luontainen levinneisyys
Katso myös
   Serbiankuusi Wikispeciesissä   Serbiankuusi Commonsissa 
Infobox OKNimi-testi OKIUCN-testi OK: 
Serbiankuusi (Picea omorika, serbiaksi: Панчићева оморика, Pančićeva omorika) kuuluu kuusiin ja mäntykasveihin. Serbiankuusi on Serbiasta kotoisin oleva, harvinainen Drina-joen varrella Länsi-Serbiassa kasvava puu. Luontaisella kasvualueellaan se kasvaa 1000–1500 metrin korkeudessa.
Alun perin serbiankuusen löysi serbialainen kasvitieteilijä Josif Pančić vuonna 1875 Tara-vuorelta läheltä Zaovinen kylää. Puu nimettiin löytäjänsä mukaan (kts. serbialainen nimi). Emanuel von Purkyne viimeisteli työn vuosia myöhemmin.
Kuvaus

Serbiankuusi on keskikokoinen puu, kasvaen 20–35 metriä korkeaksi. Suomen olosuhteissa pituus on noin 10-29 metriä. Latvus on paljon kapeampi ja tiheämpi kuin metsäkuusella. Paksuja neulasia on runsaasti ja ne kasvavat tiiviisti. Pituutta neulasilla on 10–20 mm, ulkonäöltään ne ovat litteähköjä ja tylppäkärkisiä. Neulaset siirottavat sivuille ja yläviistoon. Väriltään ne ovat tummanvihreitä yläpinnalta. Alapinnalla on vaaleat raidat, jonka vuoksi lehvästö näyttää usein hieman sinertävältä tai hopeanväriseltä. Kävyt ovat 4–7 senttimetrin pituisia, nuorena lähes tummia, mutta ne vaalenevat vanhetessaan. Serbiankuuselle erittäin koristeelliset kävyt ilmestyvät jo nuorena. Niiden käpysuomut ovat pyöreä- ja leveäkärkiset. Puu kasvaa luontaisella levinneisyysalueellaan jyrkillä, kallioisilla ja louhikkoisilla rinteillä.
Levinneisyys ja käyttö

Serbiankuusi tai sen lähisukulaiset ovat kasvanut laajalla alueella tertiäärikaudella Keski-Euroopassa, sekä osissa Aasiaa ja Pohjois-Amerikkaa. Itämeren rannalta löytyvä meripihka voi olla laajalti peräisin serbiankuusista.
Serbiankuusi on yleinen myös luontaisen esiintymisalueensa ulkopuolella. Komean säännöllisen ja maahan asti ulottuvan tasa-laatuisen latvuksensa ja runsaiden neulastensa ansiosta serbiankuusi on yleinen puutarhoissa sekä julkisissa puistoissa. Kapea kasvutapa vie myös vähän tilaa. Pohjois-Euroopassa ja Yhdysvalloissa sitä kasvatetaan paljon, koska se menestyy suuressa maalaatujen kirjossa, happamasta savesta hiekkaiseen ja kuivaan maaperään. Serbiankuusi kestää myös hyvin kaupunkien ilmansaasteita ja säilyy kauniina yli sadan vuoden ikäisenäkin.
Serbiankuusta on kasvanut myös nyky-Suomen alueella Holstein-interglasiaalin aikana 400 000 vuotta sitten. Kittilän Naakenanvaaralta kairatusta turpeesta on löytynyt serbiankuusen siitepölyä.
Okakuusen (Picea pungens) ohella serbiankuusi on Suomessa käytetyimpiä koristekuusia, jotka menestyvät aina Oulun korkeudella asti. Ensimmäiset siemenet saatiin Suomeen vuonna 1907 Arboretum Mustilaan. Serbiankuusta kasvatetaan joulukuusiksi ja varsinkin Pohjois-Euroopassa paperin tuotantoon. Se menestyy Suomessa kasvuvyöhykkeillä I-VI.
Levinneisyys ja käyttö > Lajikkeita

'Karel' mätässerbiankuusi,
'Nana' kääpiöserbiankuusi, 3-5 m korkea ja tiheä muoto
'Pendula' käärmeserbiankuusi
'Pendula Bruns' riippaserbiankuusi
Neulasten hopeanväristä alapintaa.
Shimazu-klaani

Shimazu-suku (jap. 島津) oli Japanin Satsuma-hanin aluetta, joka kattoi Satsuman, Ōsumin ja Hyūgan provinssit, hallinnut suku.
Shimazut olivat Minamoto-klaanin Seiwa Genji -haaran perillisiä. Suvun perustaja Shimazu Tadahisa (k. 1227) oli shōgun Minamoto no Yoritomon (1147–1199) poika. Tadahisan vaimo oli Koremune Hironobun tytär, joka kuului Hata-klaaniin.
Tadahisa sai haltuunsa Shiodan alueen Shinanon provinssissa vuonna 1186, minkä jälkeen hänet nimitettiin Satsuman provinssin shugoksi. Hän lähetti Honda Sadachikan ottamaan haltuunsa provinssin ja saattoi Yorimotoa tämän tutkimusretkellä Mutsun provinssiin vuonna 1189. Tadahisa matkusti Satsumaan vuonna 1197, alisti Hyūgan ja Ōsumin provinssit valtaansa ja rakensi linnan.
Shimazu-suvusta tuli yksi Edo-kauden daimioista, jotka säilyttivät alueensa hallinnan jatkuvasti Kamakura-kaudelta lähtien. Suku oli parhaimmillaan varakkain ja mahtavin Tozama-perheen edustaja, jonka vuosittaiset tulot ylittivät 700 000 kokua.
Suvun 19. johtaja Shimazu Yoshihiro (1535–1619) oli daimiona Sekigaharan taistelun ja Osakan saarron aikana. Hänen veljenpoikansa ja seuraajansa Shimazu Tadatsune kuitenkin pystyi käyttämään merkittävää valtaa 1600-luvun kahtena ensimmäisenä vuosikymmenenä ja organisoi Ryūkyūn (nykyisin Okinawan prefektuuri) valloituksen vuonna 1609. Tokugawa salli tämän, koska hän tahtoi lepyttää Shimazun ja estää mahdolliset kansannousut Sekigaharan tappion jälkeen.
Shimazu-suku oli tunnettu lojaaliudestaan sotilaitaan kohtaan erityisesti Sengoku-kaudella. Jotkin perheet määrättiin torjumaan vastarintaa tarkoituksenaan laajentaa Shimazujen valtaa. Shimazut ovat myös kuuluisia siitä, että he olivat ensimmäisiä, jotka käyttivät tuliaseita Japanissa ja aloittivat myös aseiden valmistuksen. Shimazujen taistelutaktiikat olivat hyvin menestyksekkäitä, ja he kukistivat useita itseään suurempia armeijoita erityisesti Kyūshūn valloituksen aikana 1580-luvulla. Heidän taktiikkanaan oli houkutella vihollinen väijytykseen, jonka molemmilla puolilla oli hakapyssyin varustettuja joukkoja. Väijytys synnytti paniikkia ja pakokauhua, minkä jälkeen joukot oli helppo tuhota.
Klaanin 31. johtaja Hisamitsu (1817–1887) oli Satsuman daimio Boshin-sodan ja Meiji-restauraation aikoina, joissa Satsumalla oli merkittävä rooli.
Johtajat

Shimazu Tadahisa
Shimazu Tadatoki
Shimazu Hisatsune
Shimazu Tadamune
Shimazu Sadahisa
Shimazu Morohisa
Shimazu Ujihisa
Shimazu Yuihisa
Shimazu Motohisa
Shimazu Hisatoyo
Shimazu Tadakuni
Shimazu Tachihisa
Shimazu Tadamasa
Shimazu Tadaosa
Shimazu Tadataka
Shimazu Katsuhisa
Shimazu Takahisa
Shimazu Yoshihisa
Shimazu Yoshihiro
Shimazu Tadatsune
Shimazu Mitsuhisa
Shimazu Tsunataka
Shimazu Yoshitaka
Shimazu Tsugutoyo
Shimazu Munenobu
Shimazu Shigetoshi
Shimazu Shigego
Shimazu Narinobu
Shimazu Nariaki
Shimazu Nariakira
Shimazu Hisamitsu
Shimazu Tadayoshi
Shimazu Tadashige
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Shimazu family
Käännös suomeksi
Satelliittitaivas

| Satelliittitaivas A>  Aallon Rytmiorkesteri |
| --- | --- | --- |

Studioalbumin tiedot
 Julkaistu: 1995
 Formaatti: CD-levy
 Kesto: 35.44
 Levy-yhtiö: Audiovox Records
Listasijoitukset
  21.
muut julkaisut
| Kuumia Aaltoja 1994 | Satelliittitaivas 1995 | Venus 1998 |
Satelliittitaivas on suomalaisen yhtyeen A. Aallon Rytmiorkesteri studio-albumi. Se julkaistiin vuonna 1995.
Levy sisältää muutaman käännöskappaleen lisäksi myös yhden instrumentaalikappaleen (Lentävä kalakukko) sekä joitakin yhtyeen omaa käsialaa olevia kappaleita.
Kappaleet

Exodus (3:07)
Satelliittitaivas (2:48)
Takaa pilvien (2:50)
Sun nimesi on Maa (3:31)
Saattue Muurmanskiin (2:54)
Buona Sera (2:57)
Jos vain sua saan (2:55)
Raili (2:57)
Kappale historiaa (2:40)
Muisto vain jää (2:37)
Cadillac Car (2:31)
Lentävä kalakukko (1:14)
Kunnes sut saan (2:41)
Shailene Woodley

| Shailene Woodley |
| --- | --- |
 Shailene Woodley Divergent – Outolinnun ensi-illassa Kaliforniassa 2014.
Henkilötiedot
Koko nimi:  Shailene Diann Woodley
Syntynyt: 15. marraskuuta 1991 (ikä 32) San Bernardino, Kalifornia, Yhdysvallat
Ammatti:  näyttelijä
Näyttelijä
Aktiivisena:  1999–
Merkittävät roolit:   Salattu teinielämä  The Descendants  Divergent – Outolintu  Tähtiin kirjoitettu virhe 
Aiheesta muualla
IMDb 
Elonet
AllMovie
Svensk Filmdatabas
Shailene Woodley San Diego Comic-Conissa vuonna 2016.
Shailene Diann Woodley (s. 15. marraskuuta 1991 San Bernardino, Kalifornia, Yhdysvallat) on yhdysvaltalainen näyttelijä. Hän tuli tunnetuksi televisiosarjasta Salattu teinielämä, jossa hän näytteli pääroolia vuosina 2008–2013. Sitä ennen hän näytteli nuortensarja O.C.:n ensimmäisellä tuotantokaudella Kaitlin Cooperia ja teki vierailevia rooleja useissa muissa sarjoissa.
Woodley nousi tähteyteen elokuvan The Descendants (2011) myötä, jossa hän esiintyi yhdessä päärooleista George Clooneyn rinnalla. Vuonna 2014 Woodley näytteli pääosia elokuvissa Divergent – Outolintu ja Tähtiin kirjoitettu virhe.
Näyttelijänuransa lisäksi Woodley on innokas ympäristöaktivisti.
Tausta

Woodley syntyi Kalifornian San Bernardinon piirikunnassa ja kasvoi Simi Valleyssä. Hänen äitinsä Lori (omaa sukua Victor) on koulukuraattori ja isä Lonnie Woodley rehtori. Hänellä on yksi nuorempi veli.
Woodley kävi nuoruudessaan näyttelytunneilla. Hän kävi Simi Valley High Schoolia ja valmistui vuonna 2009. 15-vuotiaana Woodleylla diagnosoitiin skolioosi.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 2007 | Moola | Moola | Ashley Hedges |
| 2011 | The Descendants | The Descendants | Alexandra King |
| 2012 | The Spectacular Now | The Spectacular Now | Aimee Finecky |
| 2014 | White Bird in a Blizzard | White Bird in a Blizzard | Kat Connor |
| 2014 | Divergent – Outolintu | Divergent | Beatrice ”Tris” Prior |
| 2014 | Tähtiin kirjoitettu virhe | The Fault in Our Stars | Hazel Grace Lancaster |
| 2015 | Outolintu-sarja: Kapinallinen | The Divergent Series: Insurgent | Beatrice ”Tris” Prior |
| 2016 | Outolintu-sarja: Uskollinen | The Divergent Series: Allegiant | Beatrice ”Tris” Prior |
| 2016 | Snowden | Snowden | Lindsay Mills |
| 2018 | Adrift | Adrift | Tami Oldham |
| 2019 | Endings, Beginnings | Endings, Beginnings | Daphne |
| 2021 | The Mauritanian | The Mauritanian | Teresa ”Teri” Duncan |
| 2021 | The Fallout | The Fallout | Anna |
| 2021 | Ole niin kiltti, älä rakasta häntä | The Last Letter from Your Lover | Jennifer Stirling |
| 2023 | To Catch a Killer | To Catch a Killer | Eleanor Falco |
| 2023 | Robots | Robots | Elaine / E2 / E3 |
| 2023 | Ferrari  | Ferrari  | Lina Lardi |
| 2023 | Dumb Money | Dumb Money | Caroline Gill |
Televisioelokuvat
| Vuosi | Suomenkielinen nimi | Alkuperäinen nimi | Rooli |
| 1999 | Replacing Dad | Replacing Dad | pikkutyttö |
| 2004 | A Place Called Home | A Place Called Home | California ”Cali” Ford |
| 2005 | Felicityn ihmeelliset seikkailut | Felicity: An American Girl Adventure | Felicity Merriman |
| 2007 | Final Approach | Final Approach | Maya Bender |
| Televisiosarjat> Vuosi | Televisiosarjat> Sarja | Televisiosarjat> Rooli | Televisiosarjat> Jaksot |
| --- | --- | --- | --- |
| 2001–2003 | Poliisipäällikkö Mannion | Kristin Debreno |  3 ”Cop Hunt”  ”Explicit Activities”  ”Last Waltz”  |
| 2001–2004 | Yli synkän virran | Jordan Cavanaugh nuorena |  4 ”Digger: Part 2”  ”Blood Relatives”  ”Pandora’s Trunk: Part 1”  ”Deja Past”  |
| 2003 | Ilman johtolankaa | Clare Metcalf nuorena | ”Clare de Lune” |
| 2003–2004 | O.C. | Kaitlin Cooper |  6 ”Pilot”  ”The Model Home”  ”The Debut”  ”The Perfect Couple”  ”The Goodbye Girl”  ”The Ties That Bind”  |
| 2004 | Kaikki rakastavat Raymondia | räkäinen tyttö #2 | ”Party Dress” |
| 2004–2005 | Jack & Bobby | Chloe Benedict |  2 ”Valentino”  ”Running Scared”  |
| 2005 | Disneyn ihmeellinen maailma | Molly | ”Once Upon a Mattress” |
| 2006 | Kovan onnen kundi | Gwen nuorena | ”BB” |
| 2007 | Kodinpuolustaja | Gaby Tursi | ”Getting In” |
| 2007 | CSI: New York | Evie Pierpont | ”A Daze of Wine and Roaches” |
| 2007 | Todistettavasti syyllinen | Sarah Gunden | ”Running Around” |
| 2008–2013 | Salattu teinielämä | Amy Juergens | 121 |
| 2017–2019 | Big Little Lies | Jane Chapman | 14 |
Aiheesta muualla

Kuvia tai muita tiedostoja aiheesta Shailene Woodley Wikimedia Commonsissa
Shailene Woodley Internet Movie Databasessa. (englanniksi)
Serbit

Serbit (Срби, Srbi) ovat eteläslaavilainen kansa. Serbejä asuu lähinnä Serbiassa, Montenegrossa ja Bosnia ja Hertsegovinassa ja Kroatiassa. Pienempiä serbivähemmistöjä asuu Unkarissa, Pohjois-Makedoniassa, Kosovossa ja Romaniassa.
Serbian väestöstä on serbejä n. 63 prosenttia, 6 212 838 (2002). Yhteensä serbejä arvioidaan olevan noin 12.5 miljoonaa.
Useimmat serbit puhuvat serbian kieltä, joka kuuluu slaavilaiseen kieliryhmään. Kyrillisten aakkosten käytöstä huolimatta kieli on samankaltainen kuin kroatian kieli ja bosnia, joten nämä kielet luokitellaan kielitieteellisesti yhdeksi serbokroatian kieleksi.
Serbien identiteetti perustuu ortodoksiseen kristinuskoon. Uskonto onkin merkittävin erottava tekijä entisen Jugoslavian eri kansojen välillä. Sloveenit ja kroaatit ovat katolilaisia, bosniakit ja Kosovon albaanit islamilaisia ja serbit, montenegrolaiset sekä makedonialaiset ortodokseja.
Genetiikka

Serbit polveutuvat enimmäkseen aluetta heti jääkaudella asuttaneista ihmisistä ja varsinainen slaavilainen vaikutus heissä on suhteellisen pieni kun sitä verrataan länsislaavilaisiin kansoihin. Bosniakit ovat geenitutkimuksissa olleet serbeille varsin läheistä sukua, kun taas kroaatit ovat olleet melko kaukaista.
Väestösuhdekarttoja

Serbejä (keltaisella) Serbiassa (2002 väestönlaskentatiedot Keski-Serbialle ja Vojvodinalle)
Kosovon serbit (punaisella) (2005 ETYJ:n arvio)
Montenegron serbit (sinisellä) (2003 väestönlaskenta)
Romanian serbit (keltaisella) (2002 väestönlaskenta)
Aiheesta muualla

Kuvia tai muita tiedostoja aiheesta Serbit Wikimedia Commonsissa
San Remon Grand Prix 1950

|  San Remon Grand Prix 1950  |
| --- | --- |

Päivämäärä:  16. huhtikuuta 1950
Sijainti:  San Remo
Radan pituus:  5,258 km
Kilpailun pituus:  90 kierrosta, 473,202 km
Paalupaikka
Kuljettaja:   Luigi Villoresi   (Ferrari 125)
Paaluaika:  2.01,2 (100,31 km/h)
Palkintokoroke
Voittaja:   Juan Manuel Fangio   (Alfa Romeo 158)
Toinen:   Luigi Villoresi   (Ferrari 125)
Kolmas:   Alfredo Piàn   (Maserati 4CLT/48)
Nopein kierros
Kuljettaja:   Alberto Ascari   (Ferrari 125)
Kierrosaika:  1.52,2
San Remon Grand Prix 1950 oli 16. huhtikuuta 1950 Italiassa järjestetty Formula 1 -sarjan ulkopuolinen Grand Prix. Kilpailun voitti Juan Manuel Fangio Alfa Romeollaan.
Osallistujat

| Kuljettaja | Talli | Valmistaja | Runko | Moottori | Rengas |
| --- | --- | --- | --- | --- | --- |
|  Juan Manuel Fangio |  SA Alfa Romeo |  Alfa Romeo | Alfa Romeo 158 | Alfa Romeo 1.5 158 L8C | P |
|  Alberto Ascari |  Scuderia Ferrari |  Ferrari | Ferrari 125 | Ferrari 1.5 V12C | P |
|  Dorino Serafini |  Scuderia Ferrari |  Ferrari | Ferrari 125 | Ferrari 1.5 V12C | P |
|  Raymond Sommer |  Scuderia Ferrari |  Ferrari | Ferrari 125 | Ferrari 1.5 V12C | P |
|  Luigi Villoresi |  Scuderia Ferrari |  Ferrari | Ferrari 125 | Ferrari 1.5 V12C | P |
|  Peter Whitehead |  Ferrari (yksityinen) |  Ferrari | Ferrari 125 | Ferrari 1.5 V12C | P |
|  Giovanni Bracco |  Scuderia Ferrari |  Ferrari | Ferrari 166 | Ferrari V12 | P |
|  Roberto Vallone |  Scuderia Ferrari |  Ferrari | Ferrari 166 | Ferrari V12 | P |
|  Joe Fry |  Maserati (yksityinen) |  Maserati | Maserati 4CL | Maserati 4CLT L4C | P |
|  Prinssi Bira |  Enrico Platé |  Maserati | Maserati 4CLT/48 | Maserati 1.5 L4C | P |
|  Emmanuel de Graffenried |  Enrico Platé |  Maserati | Maserati 4CLT/48 | Maserati 1.5 L4C | P |
|  Louis Chiron |  Officine Alfieri Maserati |  Maserati | Maserati 4CLT/48 | Maserati 1.5 L4C | P |
|  Louis Chiron |  Officine Alfieri Maserati |  Maserati | Maserati 4CLT/48 | Maserati 1.5 L4C | P |
|  José Froilán González |  Scuderia Achille Varzi |  Maserati | Maserati 4CLT/48 | Maserati 1.5 L4C | P |
|  Alfredo Piàn |  Scuderia Achille Varzi |  Maserati | Maserati 4CLT/48 | Maserati 1.5 L4C | P |
|  Reg Parnell |  Scuderia Ambrosiana |  Maserati | Maserati 4CLT/48 | Maserati 1.5 L4C | D |
|  Piero Carini |  Maserati (yksityinen) |  Maserati | Maserati 4CLT/48 | Maserati 1.5 L4C | P |
|  Clemente Biondetti |  Scuderia Milano |  Maserati | Maserati Milano 4CLT/50 | Speluzzi 1.5 L4C | P |
|  Felice Bonetto |  Scuderia Milano |  Maserati | Maserati Milano 4CLT/50 | Speluzzi 1.5 L4C | P |
|  Rudolf Fischer |  Ecurie Espadon |  SVA-Fiat | SVA | Fiat |  |
|  Harry Schell |  Ecurie Bleue |  Talbot-Lago-Talbot | Talbot-Lago T26C | Talbot 4.5 L6 | D |
Tulokset > Kilpailu

| Sija | Nro | Kuljettaja | Valmistaja | Kierrokset | Aika/keskeytys | Aika-ajo | Pisteet |
| --- | --- | --- | --- | --- | --- | --- | --- |
| 1. |   |  Juan Manuel Fangio |  Alfa Romeo | 90 | 3:10.08.4 | 2. |   |
| 2. |   |  Luigi Villoresi |  Ferrari | 90 | +1'1.0 | 3. |   |
| 3. |   |  Alfredo Piàn |  Maserati | 88 | +2 krs. | 7. |   |
| 4. |   |  Roberto Vallone |  Ferrari | 86 | +4 krs. | 8. |   |
| 5. |   |  Franco Rol |  Maserati | 84 | +6 krs. | 12. |   |
| 6. |   |  Louis Chiron |  Maserati | 84 | +6 krs. | 11. |   |
| Kesk. |   |  José Froilán González |  Maserati | 70 | Bensapumppu | 5. |   |
| Kesk. |   |  Toulo de Graffenried |  Maserati | 51 | Öljynmenetys | 18. |   |
| Kesk. |   |  Raymond Sommer |  Ferrari | 39 | Öljypumppu | 4. |   |
| Kesk. |   |  Alberto Ascari |  Ferrari | 32 | Kolari | 1. |   |
| Kesk. |   |  Giovanni Bracco |  Ferrari | 28 | Spinnaus | 9. |   |
| Kesk. |   |  Piero Carini |  Maserati | 24 | Spinnaus | 10. |   |
| Kesk. |   |  Prinssi Bira |  Maserati | 15 | Moottori | 6. |   |
| Kesk. |   |  Felice Bonetto |  Maserati | 8 | Jarrut | 6. |   |
| Kesk. |   |  Leslie Brooke |  Maserati | 8 | Mekaniikka | 14. |   |
| Kesk. |   |  Reg Parnell |  Maserati | 8 | Mekaniikka | 17. |   |
| Kesk. |   |  Clemente Biondetti |  Maserati | 8 | Vaihdelaatikko | 13. |   |
| Kesk. |   |  Peter Whitehead |  Ferrari | 8 | Vaihdelaatikko | 16. |   |
| Kesk. |   |  Dorino Serafini |  Ferrari | 0 | Öljynpaine | 19. |   |
| Kesk. |   |  Rudolf Fischer |  SVA-Fiat | 0 | Öljy | 20. |   |
| Kesk. |   |  Harry Schell |  Talbot-Lago-Talbot | 0 | Vaihdelaatikko |   |   |
Sirakoro

| Sirakoro |
| --- | --- |
 Sirakoro
 Koordinaatit: 12°41′0″N, 9°13′41″W 
Valtio:  Mali
Alue:  Kayesin alue
Piiri:  Kitan piiri
Hallinto:  
 – Hallinnon tyyppi:  maalaiskunta
Väkiluku (2009):  10 600
Infobox OKVirheellinen NIMI-arvo: 
Sirakoro on maalaiskunta ja sen keskuskylä Kayesin alueen Kitan piirissä Malissa. Se sijaitsee lähellä Guineaan rajaa noin 55 kilometriä Kitasta kaakkoon. Kunnassa on 10 600 ja keskuskylässä 5 100 asukasta (vuonna 2009).
Sirakoron kunta rajoittuu lännessä Kitan piirin Gadougou II:n, pohjoisessa Senkon, idässä Makanon ja kaakossa Koulikoron alueen Katin piirin Nioumamakanan kuntiin sekä etelässä Guineaan. Seutu on pinnanmuodostukseltaan etupäässä tasankoa, jolla kohoavat Djikourounin ja Djogorankouroun vuoret. Länsirajalla virtaa Bakoyejoki. Sademäärä on melko korkea ja kasvillisuus runsasta.
Kuntaan kuuluu yhdeksän kylää. Asukkaat ovat mandinkojen ja bambaroiden kanssa sekoittuneita fulbeja. Islamin ja kristinuskon rinnalla harjoitetaan perinteistä uskontoa.
Sirakoron kautta kulkee Kitasta Guineaan johtava maantie. Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti. Tärkeimmät viljelykasvit ovat hirssi, durra, maissi, riisi, pavut, maapähkinä ja puuvilla. Kotieläimiä ovat naudat, lampaat, vuohet ja siipikarja. Sirakorossa ja Dalalassa pidetään viikoittaiset markkinat.
Kunnassa toimii kuusi alakoulua, yläkoulu sekä kaksi koulutus- ja kehittämiskeskusta (CED). Terveyspalveluihin kuuluu sairastupa ja synnytyslaitos. Vesihuolto käsittää porakaivoja.
Sid Watkins

| Sid Watkins |
| --- | --- |
 Sid Watkins vuonna 2012
Henkilötiedot
Syntynyt: 6. syyskuuta 1928 Liverpool, Englanti
Kuollut: 12. syyskuuta 2012
Kansalaisuus:   Englanti
Muut tiedot
Aktiivisena:  1978-
Sidney "Sid" Watkins (s. 6. syyskuuta 1928 Liverpool – 12. syyskuuta 2012) oli brittiläinen professori ja neurokirurgi, joka tuli tunnetuksi toimiessaan kansainvälisen autoliiton FIA:n lääketieteellisenä delegaattina ja ylilääkärinä Formula 1 -sarjassa.
Watkins päätyi formulapiireihin vuonna 1978. Hän oli tuntenut formulapomo Bernie Ecclestonen isän, ja ruotsalaiskuljettaja Ronnie Petersonin kuoltua Monzan F1-kilpailuissa mahdollisesti lääkäreiden virheiden takia Ecclestone pyysi Watkinsin Formula 1 -sarjan hoitotoiminnan johtajaksi. Myöhemmin Watkinsin rooli ”ykkösissä” kasvoi ja hän sai vastuualueelleen myös turvatekijöiden suunnittelun ja kehitysohjelman johtamisen.
Vuonna 2002 Watkinsille myönnettiin Brittiläisen imperiumin ritarikunnan jäsenen arvonimi. 8. heinäkuuta 2004 hänet vihittiin Liverpoolin yliopiston kunniatohtoriksi, ja 12. lokakuuta samana vuonna hänestä tuli ensimmäinen FIA Foundation for the Automobile and Society -säätiön puheenjohtaja ja 10. joulukuuta FIA:n moottoriurheilun turvaneuvoston puheenjohtaja. Ylilääkärin toimestaan Watkins jäi eläkkeelle alkuvuodesta 2005, jolloin uudeksi ylilääkäriksi sarjaan nimettiin Watkinsin apulaisena kahdeksan vuotta toiminut Gary Hartstein.
Watkins on myös ollut mukana toimittamassa ja kirjoittamassa lukuisia moottoriurheilun turvallisuutta käsitteleviä teoksia. Hänellä oli vaimo ja neljä poikaa sekä kaksi tytärtä.
Watkins kuoli sydänkohtaukseen 12. syyskuuta vuonna 2012. Hän oli kuollessaan 84-vuotias.
Aiheesta muualla

Watkinsin haastattelu vuodelta 1989 (Arkistoitu – Internet Archive)
http://www.fiainstitute.com/ (Arkistoitu – Internet Archive)
Wikimedia Commonsissa on kuvia tai muita tiedostoja aiheesta .
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Sid Watkins
Käännös suomeksi